|  |  |
| --- | --- |
|   |  |
|  |
|  |
|  |
|  |
|  |
|  |  **R O Z D E Ľ O V N Í K** |
|
|
|
|  |
| **Váš list číslo/zo dňa** | **Evidenčné číslo** | **Vybavuje** | **Dátum** |
|  |  | JUDr. Almanová |  |
|  |  |  |  |

**Vysvetlenie INFORMáCIí II.**

Predmet zákazky s názvom **„Oprava diaľničného mosta ev.č. D1-096 Horná Streda“.**

Oznámenie o  vyhlásení verejného obstarávania bolo uverejnené v Úradnom vestníku Európskej únie č. 94/2024 zo dňa 15.05.2024 pod označením 285857-2024 (ďalej len „Oznámenie“).

Verejný obstarávateľ Vám podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) poskytuje na základe otázok záujemcu nasledovné informácie:

 (Pozn.: verejný obstarávateľ obsahovo ani významovo neupravoval otázky záujemcov.)

**Otázka č. 1 - 3:**

*„V ZoD Čl. II - Čas plnenia je v bode 2.13 uvedené „2.13 Zhotoviteľ sa zaväzuje dodržať míľniky Diela uvedené v bode 6. Prílohy č. 3 (ďalej len „Míľniky diela“). Dosiahnutie jednotlivých Míľnikov diela, ktoré Zhotoviteľ zapracoval do vzájomne odsúhlaseného Harmonogramu prác podľa bodu 2.1 a bodu 2.2, resp. bodu 2.3 tohto článku Zmluvy v súlade s bodom 6. Prílohy č. 3, schváli technický dozor Objednávateľa zápisom do stavebného denníka. V prípade oprávneného prerušenia prác podľa bodu 2.8 a nasl. tohto článku Zmluvy alebo v prípade predĺženia Celkovej lehoty vykonania diela v súlade so Zmluvou a z dôvodov uvedených v bode 2.6 tohto článku Zmluvy, technický dozor Objednávateľa preskúma, či neboli dotknuté Míľniky diela. Pokiaľ sa potvrdí, že bol dotknutý niektorý z Míľnikov diela, Zhotoviteľ sa zaväzuje predložiť Objednávateľovi aktualizovaný harmonogram prác, ktorý bude po jeho odsúhlasení Objednávateľom tvoriť súčasť dodatku k Zmluve.“*

*Tento článok je v rozpore s článkom 3. Termín a podmienky predmetu obstarávania, bodom*

*3.1 Dĺžka trvania realizácie stavebných prác – Celková lehota vykonania diela na oprave diaľničného mosta ev.č. D1-096 Horná Streda, je maximálne 196 dní odo dňa začatia realizácie prác. V rámci realizácie stavebných prác bude zhotoviteľ vykonávať stavebné práce, ktoré bude realizovať počas obmedzenia dopravy – Lehota obmedzenia dopravy. Lehota obmedzenia dopravy nesmie byť kratšia ako 175 dní a zároveň nesmie presiahnúť 189 dní od začatia realizácie prác s obmedzením dopravy.*

*Stavebné práce sa budú realizovať po poloviciach mostov, t.j. budú rozdelené do 5 etáp počas čiastočnej uzávierky diaľnice D1. Doprava bude vedená vo voľných jazdných pruhoch systémom 3+1.*

*I. etapa – zrealizuje sa prejazd stredovým deliacim pásom.*

*II. etapa – bude zrealizovaná oprava mosta v pravom pruhu a vyraďovacom pruhu pravého mosta.*

*III. etapa – bude zrealizovaná oprava mosta v ľavom jazdnom pruhu pravého mosta.*

*IV etapa - bude zrealizovaná oprava mosta v pravom pruhu a pripájacom pruhu ľavého mosta.*

*V. etapa - bude zrealizovaná oprava mosta v ľavom jazdnom pruhu ľavého mosta.*

*Napr.*

*I. etapa – zrealizuje sa prejazd stredovým deliacim pásom.*

*II. etapa – bude zrealizovaná oprava mosta v pravom pruhu a vyraďovacom pruhu pravého mosta.*

*Míľnik č. 1 - Odstránenie zvršku prvej polovice ľavého mosta*

*Míľnik č. 2 - Komplexná realizácia opravy ľavého mosta*

***Otázky :***

***1. Zosúladí VO míľniky a etapy výstavby?***

***2. Podľa čl. II, bodu 2.1. sú pre vytvorenie HMG záväzné míľniky.***

***Upresní VO, čoho sa držať pri tvorbe HMG a celkovo pri plánovaní realizácie prác, etáp výstavby čí míľnikov ?***

***3. Upresní VO podľa čoho budú vybavované dopravné uzávierky, míľnikmi, alebo etapami realizácie?“***

**Odpoveď verejného obstarávateľa 1:**

Áno, verejný obstarávateľ zosúladil postup výstavby pre míľniky a etapy výstavby. Verejný obstarávateľ zároveň upravuje znenie súťažných podkladov časť B.1 Opis predmetu zákazky bod 6 Ostatné požiadavky na predmet zákazky nasledovne:

|  |  |  |  |
| --- | --- | --- | --- |
| **Míľniky** | **Lehota ukončenia****(počet dní od začiatku realizácie prác)** | **Popis míľnika** | **Podklad pre vyhodnotenie ukončenia míľnika** |
| **Míľnik č. 1** **Odstránenie zvršku pravej polovice pravého mosta** | max. do 45 dní | Komplexné odstránenie mostného zvršku na polovici mosta (demontáž bezpečnostných zariadení, odstránenie vozovkových vrstiev a pôvodnej hydroizolácie, vybúranie ríms, vyčistenie nosnej konštrukcie) | Technickým dozorom potvrdené ukončenie prác v stavebnom denníku |
| **Míľnik č. 2** **Komplexná realizácia opravy pravého mosta**  | max. do 105 dní | Komplexná realizácia opravy pravého mosta. Ukončené stavebné práce na moste. Most je pripravený na prevádzku | Technickým dozorom potvrdené ukončenie prác v stavebnom denníku |
| **Míľnik č. 3** **Odstránenie zvršku polovice ľavého mosta** | max. do 126 dní | Komplexné odstránenie mostného zvršku na polovici mosta (demontáž bezpečnostných zariadení, odstránenie vozovkových vrstiev a pôvodnej hydroizolácie, vybúranie ríms, vyčistenie nosnej konštrukcie) | Technickým dozorom potvrdené ukončenie prác v stavebnom denníku |
| **Míľnik č. 4****Položená hydroizolácia na ľavom moste**  | max. do 175 dní | Vybudované nové rímsy na celej dĺžke mosta, položená nová hydroizolácia  | Technickým dozorom potvrdené ukončenie prác v stavebnom denníku |

**Odpoveď verejného obstarávateľa 2:**

Áno, pre vytvorenie HMH sú záväzné míľniky, ako aj lehota výstavby a lehota obmedzenia dopravy. Do HMG je potreba vyznačiť jednotlivé míľniky.

**Odpoveď verejného obstarávateľa 3:**

Dopravná uzávierka bude vybavovaná na lehotu obmedzenia dopravy počas realizácie predmetu zákazky.

**Otázka č. 4 - 5:**

*„ZoD, Čl. III. Cena za vykonanie Diela, bod 3.1 Cena za vykonanie Diela (čo do rozsahu a množstva) je totožná s ponúkanou cenou. Jednotkové ceny uvedené v Prílohe č. 2 tejto Zmluvy: Ocenený výkaz výmer ktorých súčet tvorí cenu za vykonanie Diela, sú záväzné, nemenné a pevné počas celého trvania Zmluvy.*

 *Cena za vykonanie Diela je celkovou cenou a predstavuje náklady na všetky materiály, technológie, práce, skúšky a všetky ostatné položky vynaložené Zhotoviteľom na Diele pri jeho realizácii v režime 24 hodín denne, 7 dní v týždni, ktoré sú podľa zadávacej dokumentácie, TKP, technických noriem a všeobecne záväzných právnych predpisov nevyhnutné na zhotovenie Diela a jeho uvedenie do prevádzky vrátane primeraného zisku.*

*TKP, ZV III, 3.2\_TKP\_Zvlastne*

*Bod 2 - ZARIADENIE PRE ČINNOSŤ ZÁSTUPCU OBJEDNÁVATEĽA*

*Bod 5. MERANIE VÝMER A PLATBA*

*Dodávka a údržba všetkého zariadenia a vybavenia uvedeného v kapitole 2 Zariadenie pre činnosť objednávateľa týchto ZTKP, vrátane telefónnych prístrojov v objekte kancelárií a ich prevádzky budú uhradené nasledovne:*

*• 70 % z celkovej čiastky bude vyplatené po dokončení dodávky a inštalácie všetkého zariadenia,*

*vybavenia a výrobkov a dodávky vozidiel, po schválení objednávateľom,*

*• 30 % celkovej čiastky bude rozdelené na počet mesiacov trvania kontraktu. Veľkosť aktuálnej splátky*

*bude zodpovedať mesiacom poskytovania služieb. Platba bude úplným vyrovnaním za poskytnutie a údržbu zariadenia podľa požiadaviek uvedených v tejto časti ZTKP*

***Otázky***

***4. Podľa ZoD čl. III cena za vykonanie diela predstavuje okrem iného aj zadávaciu dokumentáciu, TKP.***

***Platba za ZS pre objednávateľa sa má faktúrovať podľa TKP ZV III, bodu 5.***

***Doplní VO do všeobecných položiek aj položku Zariadenie staveniska ?***

***5. V prípade, že VO nedoplní do všeobecných položiek položku ZS, bude Zhotoviteľ povinný zriadiť ZS pre objednávateľa ?“***

**Odpoveď verejného obstarávateľa 4:**

Verejný obstarávateľ nebude dopĺňať do všeobecných položiek výkazu výmer položku Zriadenie staveniska.

**Odpoveď verejného obstarávateľa 5:**

Zhotoviteľ nie je povinný zriadiť ZS pre objednávateľa.

**Otázka č. 6:**

*„V SP bod. 3.2 – DDZ je na náklady objednávateľa*

*V TKP 8.17 TKP\_Zvlastne je DDZ zabezpečené na náklady Zhotoviteľa*

*Žiadame VO o upresnenie či DDZ pôjde na náklady Objednávateľa, alebo zhotoviteľa?“*

**Odpoveď verejného obstarávateľa 6:**

DDZ hradí Objednávateľ.

**Otázka č. 7:**

*„Môže VO poskytnúť schému DDZ na komunikáciu D1 a tiež na cestu I/61 za účelom plánovania postupu realizácie prác?“*

**Odpoveď verejného obstarávateľa 7:**

DDZ pre predmetný most je v štádiu schvaľovania a preto ju nie možné v tomto čase poskytnúť.

**Otázka č. 8:**

*„4.4\_podrobny VV položka č. 52 Podkladné konštrukcie, podkladné vrstvy, výstuž z betonárskej ocele.
Podrobný popis položky vo výpočte výmery nie je totožný s výmerou v položke.
Opraví verejný obstarávateľ danú položku?“*

**Odpoveď verejného obstarávateľa 8:**

Áno, verejný obstarávateľ opravil danú položku v „ZV 4.4\_podrobny vykaz vymer“, „ZV 4.2\_popis prac“ ako aj vo výkrese „08\_tvar a vystuz spadoveho betonu“. Správna výmera danej položky je 12,13t. Verejný obstarávateľ zároveň upravil v prílohe 05 P č.1 k č. B.2 Špecifikácia ceny, množstvo z 30,32t na 12,13t pri položke č. 45.22.11 11200121 Podkladné konštrukcie, podkladné vrstvy, výstuž z betonárskej ocele. Zmena je označená červenou.

S pozdravom

**Mgr. Zuzana Malček**
vedúca odboru verejného obstarávania

Príloha:

1x aktualizované súťažné podklady (zmeny zvýraznené červeným)

1x aktualizovaná príloha č.1 k č. B.2 Špecifikácia ceny (zmeny zvýraznené červeným)

1x ZV 4.2\_popis prac

1x ZV 4.4\_podrobny vykaz vymer

1x 08\_tvar a vystuz spadoveho betonu